stanford-oval/wikipedia huggingface dataset:
Sen no Rikyū
Elämäkerta > Myöhemmät vuodet

58-vuotiaana Rikyūsta tuli Oda Nobunagan ja, hänen kuolemansa jälkeen, Toyotomi Hideyoshin teemestari. Vuonna 1585 keisari antoi Rikyūlle buddhalaisen maallikkonimen Kōji, Hideyoshin keisari Ōgimachille keisarillisessa palatsissa pitämässä teekokoontumisessa. Hän oli Hideyoshille arvostettu ja merkittävä palvelija, ja Hideyoshi myönsi hänelle suuret maa-alueet vuonna 1573. Rikyū johti suurta ja merkittävää Hideyoshin pitämää teeseremoniaa Kitano Tenman-gūssa vuonna 1587.
Myöhempinä vuosinaan Rikyū alkoi käyttää hyvin pieniä, karuja teehuoneita, kuten kahden tatamin kokoista Taian-nimistä teehuonetta, joka on nähtävillä nykyään temppelissä Yamazakissa Kioton lähiössä. Se on julistettu kansallisaarteeksi. Hän kehitti myös lukuisia teeseremoniaan liittyviä esineitä, kuten kukka-astioita, teelusikoita ja bambusta tehtyjä tukia ja käytti myös jokapäiväisiä esineitä teeseremoniassa usein innovatiivisella tavalla.
Hän oli raku-teekulhojen käytön pioneeri. Hän piti enemmän yksinkertaisista japanilaisvalmisteisista esineistä kuin kalliista ja muodikkaista kiinalaisesineistä. Vaikka hän ei ollutkaan yksinkertaisuuden kauneutta arvostavan wabi-sabi-filosofian keksijä, Rikyū kuului sen merkittävimpiin popularisoijiin, ja hän liitti sen teeseremoniaan. Hän loi uuden teeseremonian muodon käyttämällä hyvin yksinkertaisia välineitä ja ympäristöjä, muodollistaen sen sekä muut ajatuksensa ja opetuksensa Senke-ryū-nimiseen (jap. 千家流) teeseremonian koulukuntaan. Hänen kaksi huomattavaa oppilastaan olivat Nanbo Sōkei ja Yamanoue Sōji. Rikyū kirjoitti myös runoutta ja harjoitti ikebanaa.
Elämäkerta > Kuolema

Vaikka Rikyū oli ollut yksi Hideyoshin luotetuimmista avustajista, ratkaisevien mielipide-erojen ja muiden tuntemattomiksi jääneiden syiden vuoksi Hideyoshi käski häntä tekemään seppukun, jonka hän suoritti Hideyoshin Jurakudai-palatsissa Kiotossa 28. helmikuuta 1591 (kuukalenterin mukaan), 70-vuotiaana. Sanotaan, että kun Hideyoshi rakensi ylellistä palatsiaan Fushimiin seuraavana vuonna, hän ilmaisi toivovansa sen miellyttävän Rikyūta. Hänet tunnettiin temperamenttisuudestaan, ja hänen on sanottu katuneen Rikyūn kohtelua.
Aiheesta muualla

Kuvia tai muita tiedostoja aiheesta Sen no Rikyū Wikimedia Commonsissa
Slovakian alle 18-vuotiaiden jääkiekkomaajoukkue

| Mitalit> MM-kilpailut  |
| --- | --- | --- |
|  Hopeaa | Venäjä 2003 |  |
|  Pronssia | Saksa 1999 |  |
Slovakian alle 18-vuotiaiden jääkiekkomaajoukkue edustaa Slovakiaa jääkiekon alle 18-vuotiaiden maailmanmestaruuskilpailuissa.
Sijoitukset > MM-kisoissa

| --- | --- |
 1999 – pronssia  2000 – 5.  2001 – 8.  2002 – 8.  2003 – hopeaa  2004 – 6.  2005 – 6.  2006 – 7.  2007 – 5.  2008 – 7.  2009 – 7.:  2010 – 8.  2011 – 10.  2012 – 1. div, lohko-A; 1.  2013 – 9.  2014 – 8.  2015 – 7.  2016 – 5.  2017 – 6.  2018 – 7.  2019 – 10. putosi 1. divisioonaan vuodeksi 2020
Sijoitukset > EM-kisoissa

1993 – C-sarja; 2.
1994 – C-sarja; 1.
1995 – B-sarja; 1.
1996 – 7.
1997 – 6.
1998 – 6.
Sigulda

| Sigulda |
| --- | --- |
 Näkymä Turaidan linnan tornista Gauja-joelle
 lippu:  vaakuna
 Sigulda
 Koordinaatit: 57.1532°N, 24.8538°E 
Valtio:   Latvia
Kunta:  
Väkiluku (2012):  11 368
Aikavyöhyke:  UTC+2
 – Kesäaika:  UTC+3
 
 sigulda.lv 
Infobox OKVirheellinen NIMI-arvo: 
Sigulda (saks. Segewold) on kaupunki Gauja-joen laaksossa Latviassa, linnuntietä 50 kilometriä Riiasta itäkoilliseen.
Turaidan laajasti kunnostettua linnaa.
Puistoa Siguldan uudemman linnan edustalla.
Sigulda sijaitsee Gaujan kansallispuiston alueella. Luonnonkauniin ja vaihtelevan maastonsa ansiosta tätä vanhaa liiviläisaluetta kutsutaan Latvian Sveitsiksi.[lähde? ]
Alueen kuuluisin yksittäinen kohde on Turaidan linna joka sijaitsee  Gauja-joen pohjoisrannalla, linnunutietä 3,2 kilometriä Siguldan rautatieaseman pohjoispuolella. Se toimii Turaidan museoalueen keskuksena, jonka alkueen ensimmäiset rakennustyöt aloitettiin vuonna 1214. Entisöidyn Turaidan linnan tornista voi ihailla kauniita Gauja-laakson maisemia. Alueen museo on itse asiassa 41 hehtaarin museoalue, jossa on monia historiallisia, arkkitehtonisia ja maisemallisia perintökohteita, mm. kansanlaululle omistettu puisto patsaineen ja kuuluisa vuonna 1750 rakennettu puukirkko. Alueella on myös miehenkorkuinen Gutmanin luola, jonka maanalainen lähde on uurtanut hiekkakiveen. Turaidan Ruusun haudan romanttisine tarinoineen, ritarinlinnan rauniot sekä Kropotkinin palatsin voi nekin löytää alueelta.[lähde? ]
Siguldan uusi linna puistoalueineen sijaitsee Gauja-joen eteläpuolella, noin 1,3 kilometriä kaupungin rautatieasemasta pohjoiseen.
Kaupungissa järjestetään kesäisin oopperajuhlat vanhan linnan raunoiden muodostamalla ulkoilmanäyttämöllä.[lähde? ]
Siguldassa sijaitsee myös yksi harvoista skeleton- ohjas- ja rattikelkkailuun soveltuvista radoista maailmassa. Siellä on järjestetty maailmancupin osakilpailuja ja useita arvokisoja, kuten vuoden 2003 MM-kilpailut.[lähde? ]
Väestö

Vuoden 2012 alussa Siguldan kaupungissa asui 11 368 henkeä, koko Siguldan kunnassa (Siguldas novads) 17 804 henkeä. Aiemman (2005) väestöjakauman mukaan asukkaista 86 prosenttia oli latvialaisia, 9 % venäläisiä, 2 % valkovenäläisiä ja 3 % muita kansallisuuksia.
Aiheesta muualla

Kuvia tai muita tiedostoja aiheesta Sigulda Wikimedia Commonsissa
Silmäkeneva

Silmäkeneva on laaja suo- ja peltoalue Riihimäellä, joka oli kivikaudella yli 10 000 vuotta sitten muinaisjärvi. Silmäkenevan muinaisjärvi syntyi mannerjään kuluttamaan kallioperän painanteeseen. Se erkani Yoldiamerestä n. 9 000 eaa. Lähiympäristöineen Silmäkeneva muodostaa Etelä-Suomen oloissa ainutlaatuisen kivikautisen muinaisjäännöskokonaisuuden. Silmäkenevan muinaisjärven entisiltä rannoilta on löydetty useita kivikautisia asuinpaikkoja, jotka sijaitsivat 93-88 metrin korkeudella merenpinnasta.
Silmäkenevasta löytyi vuonna 1928 muinaissuksi, joka on radiohiilimenetelmällä ajoitettu ajanlaskun vaihteeseen.
Nykyinen Silmäkenevan suoalue on pinta-alaltaan noin 425 hehtaaria. Vantaanjoki laskee alueen läpi kohti Suomenlahtea. Riihimäen kaupungilla on suunnitelmia alueen virkistyskäyttöä koskien. Kanta-Hämeen lintutieteellisen yhdistyksen tekemässä linnustoselvityksessä vuosilta 2013-2014 on Silmäkenevan alue katsottu linnustollisesti yhdeksi Riihimäen merkittävimmistä kohteista.
Aiheesta muualla

Riihimäen arkeologiset tutkimukset - Silmäkeneva mikroliitti.fi
Silmäkenevan kaksitoista vuosituhatta (Arkistoitu – Internet Archive) utu.fi
Soekarno-Hattan kansainvälinen lentoasema

Kakkosterminaalin edustaa
Soekarno-Hattan kansainvälinen lentoasema (indonesiaksi Bandar Udara Internasional Soekarno-Hatta; IATA: CGK, ICAO: WIII) on lentoasema Jaavalla, Indonesiassa. Se avattiin vuonna 1985. Virallinen nimi tuli maan ensimmäiseltä presidentti Sukarnolta ja ensimmäiseltä varapresidentti Mohammad Hattalta.
Soekarno-Hattan kansainvälinen lentoasema sijaitsee Tangerangissa, Jakartan lähellä. Sen pinta-ala on 18 neliökilometriä. Se sai vuonna 1995 Aga Khanin arkkitehtuuripalkinnon.
Aiheesta muualla

Kuvia tai muita tiedostoja aiheesta Soekarno-Hattan kansainvälinen lentoasema Wikimedia Commonsissa
World Airport Guide (englanniksi)
Lentoaseman kotisivut (Arkistoitu – Internet Archive) (indonesiaksi)
Sina Candrian

| Mitalit> Maa:   Sveitsi.Naisten lumilautailu.MM-kilpailut  | Mitalit> Maa:   Sveitsi.Naisten lumilautailu.MM-kilpailut  | Mitalit> Maa:   Sveitsi.Naisten lumilautailu.MM-kilpailut  | Maa:   Sveitsi> Naisten lumilautailu. |
| --- | --- | --- | --- |
|  Hopeaa | Stoneham-et-Tewkesbury 2013 | slopestyle |  |
|  Pronssia | Kreischberg 2015 | big air |  |
Sina Candrian (s. 21. marraskuuta 1988 Flims, Graubünden) on sveitsiläinen lumilautailija, joka kilpailee nykyisin slopestylessa.
Euroopan nuorten olympiafestivaaleilla Montheyssa vuonna 2005 Candrian saavutti hopeaa sekä lumilautakrossissa että half-pipessa. Samana vuonna käydyissä nuorten MM-kilpailuissa hän saavutti pronssia half-pipessa. Vuoden 2006 nuorten MM-kilpailuissa hän voitti kultaa big airissa ja pronssia half-pipessa. Lumilautailun MM-kilpailuissa vuonna 2007 hän sijoittui half-pipessa seitsemänneksi. Vuoden 2007 nuorten MM-kilpailuissa hän voitti kultaa big airissa. Gangwonin MM-kilpailuissa 2009 Candrian sijoittui half-pipessa 34:nneksi. Stonehamin MM-kilpailuissa 2013 hän saavutti hopeaa slopestylessa. Sotšin olympialaisissa 2014 Candrian sijoittui slopestylessa neljänneksi. Kreischbergin MM-kilpailuissa 2015 hän sijoittui pronssille big airissa.
Lumilautailun maailmancupissa Candrian kilpaili ensimmäisen kerran Saas-Feessä lokakuussa 2005 sijoittuen half-pipessa 17:nneksi. Kymmenen parhaan joukkoon hän sijoittui ensimmäisen kerran Lake Placidin half-pipessa maaliskuussa 2007 oltuaan kymmenes. Ensimmäisen palkintokorokesijoituksensa hän saavutti Cardronan half-pipekilpailussa syyskuussa 2008 sijoituttuaan toiseksi. Ensimmäisen voittonsa hän saavutti Calgaryn slopestylekilpailussa tammikuussa 2010. Maaliskuussa 2013 hän sijoittui kolmanneksi Špindlerův Mlýnin slopestylessa.
Aiheesta muualla

Sina Candrianin blogi
Siping

| Siping (四平市, Sìpíng Shì) |
| --- | --- |
 Siping (punaisella) Jilinin maakunnassa (oranssilla)
 Koordinaatit: 43°10′N, 124°22′E 
Valtio:  Kiina
Maakunta:  Jilin
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  14 080 km²
Väkiluku (2010):  3 385 156
Aikavyöhyke:  UTC+8
Postinumero:  136000
Suuntanumero(t):  0434
Rekisterikilpi:  吉C
 
 www.siping.gov.cn 
Infobox OKVirheellinen NIMI-arvo: 
Siping (kiin. 四平市, pinyin: Sìpíng Shì) on prefektuuritason kaupunki Kiinan Jilinin maakunnan lounaisosassa. Kaupungin keskusta sijaitsee linnuntietä noin 110 kilometriä maakunnan pääkaupunki Changchunista lounaaseen. Prefektuurin pinta-ala on 14 080 neliökilometriä ja väkiluku 3,39 miljoonaa (2010).
Kaupunki rajoittuu pohjoisessa Songyuanin ja Changchunin, idässä Jilinin, etelässä Liaoyuanin ja Tielingin, sekä lännessä Tongliaon prefektuuritason kaupunkeihin.
Hallinnollinen jako

Piirikuntatasolla prefektuuri jaetaan kuuteen osaan seuraavasti (numerointi kuten oheisessa kuvassa):
Galleria

Marttyyrihautamuistomerkki Sipingissä.
Kirjasto Jilinin normaaliyliopistossa.
Maisemaa Yitongin suurkunnassa.
Aiheesta muualla

Kuvia tai muita tiedostoja aiheesta Siping Wikimedia Commonsissa
Sipingin hallinnollinen jako.
Slovakian demokraattinen ja kristillinen liitto – Demokraattinen puolue

| Slovakian demokraattinen ja kristillinen liitto – Demokraattinen puolue |
| --- | --- |
  
Perustettu:  2000
Lopetti:  2018
Ideologia:  Liberaalikonservatismi Kristillisdemokratia
Värit:  Sininen ja valkoinen
Kotisivu:  www.sdku-ds.sk
Infobox OKNimi-testi OK: 
Slovakian demokraattinen ja kristillinen liitto – Demokraattinen puolue  (slovakiksi Slovenská demokratická a kresťanská únia - Demokratická strana, SDKÚ-DS) oli slovakialainen  puolue, joka oli toiminnassa 2000–2018. Ennen yhdistymistä Demokraattisen puolueen kanssa 21. tammikuuta 2006 se tunnettiin nimellä Demokraattinen ja kristillinen liitto (SDKÚ).
SDKÚ-DS:n johtaja Mikuláš Dzurinda oli pääministerinä 2002–2006. Aliancia Nového Občana (ANO) oli mukana hallituksessa syyskuuhun 2005 ja Kresťanskodemokratické hnutie (KDH) helmikuuhun 2006.
Dzurindaa seurasi puolueen johdossa Iveta Radičová vuoden 2010 vaaleja varten.
SDKÚ-DS oli sekä kristillisdemokraattinen että konservatiivinen ja Euroopan kansanpuolueen jäsen.
Vaalitulokset

2002: 15,09 % äänistä ja 28/150 paikkaa
2004 (Euroopan parlamentti) 17,09 %, 3/13 paikkaa
2006: 18,4 % ja 31/150 paikkaa
2009: (Euroopan parlamentti) 16,98 %, 2/13 paikkaa
2010: 15,4 % ja 28/150 paikkaa
2012: 6,1 % ja 11/150 paikkaa.
Aiheesta muualla

www.sdku-ds.sk
Sinabung

Gunung Sinabung
Sinabung vuonna 2013 (keskellä)
| --- | --- |
Tyyppi:  Kerrostulivuori
Sijainti:  Sumatra, Indonesia
Vuoristo:  Barisanvuoret 
Korkeus merenpinnasta:  2 460 m
Prominenssi:  1 133  m 
Ikä:  Pleistoseeni 
Purkautunut viimeksi:  2019 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Sinabung tai Gunung Sinabung on kerrostulivuori Indonesiassa Sumatran saarella. Tulivuoren korkeus on 2 460 metriä. Tulivuori alkoi purkautua 29. elokuuta 2010. Edellisen kerran se oli purkautunut yli 400 vuotta aikaisemmin, vuonna 1600.
Tulivuori oli jälleen aktiivinen syyskuusta 2013 lähtien. Alueelta on lähtenyt yli 12 000 ihmistä.
Aiheesta muualla

Kuvia tai muita tiedostoja aiheesta Sinabung Wikimedia Commonsissa
Shaun Maloney

| 0 | 1 | 2 |
| --- | --- | --- |

Henkilötiedot
Koko nimi: Shaun Richard Maloney
Syntymäaika: 24. tammikuuta 1983 (ikä 41) 
Syntymäpaikka: Miri, Sarawak, Malesia
Pelipaikka: vasen laituri, hyökkääjä
Pituus: 170 senttimetriä
Junioriseurat
1999-2000:  Celtic
Seurat
| Vuodet | Seura | O (M) |
| 2000–2007 2007–2008 2008–2011 2011–2015 2015 2015–2017 |  Celtic  Aston Villa  Celtic  Wigan  Chicago Fire  Hull City | 104 (26) 30 (5) 51 (12) |
Maajoukkue
| 2002–2005 2005–2016 |  Skotlanti U-21  Skotlanti | 20 (6) 47 (7) |
 Seurajoukkueuran tilastot kattavat vain kansalliset sarjat, päivitetty 12. toukokuuta 2011.  Maajoukkueuran tilastot päivitetty 8. marraskuuta 2018.
Shaun Richard Maloney (s. 24. tammikuuta 1983 Miri, Sarawak, Malesia) on skotlantilainen jalkapalloilija, joka pelasi skotlantilaisseura Celticissä, Englannin Valioliigan Aston Villassa, Wiganissa ja Hullissa sekä yhdysvaltalaisseura Chicago Firessa. Hän pelasi myös Skotlannin maajoukkueessa. Hän pelasi yleensä joko laidalla tai hyökkääjänä. Maloney tunnettiin potkutarkkuudestaan ja ensimmäisenä pelaajana, joka sai SPFA:n pelaajien vuoden pelaaja –palkinnon ja Vuoden nuoren pelaajan -palkinnon samana vuonna.
Lapsuus

Maloneyn perhe muutti Aberdeeniin hänen ollessaan 5-vuotias. Nuorena Maloney löysi rakkauden jalkapalloon ja tennikseen. 10-vuotiaana hän liittyi ensimmäiseen joukkueeseensa nimeltään Kincorth Boys.
Seurajoukkueura > Celtic

Maloney aloitti Celticissä harjoittelijana, ja pelasi ensimmäisen ottelunsa edustusjoukkueessa huhtikuussa 2001 Rangersia vastaan Ibrox Stadimilla, jossa Celtic voitti 3-0. Seuraavien parin vuoden ajan Maloney yritti murtautua Celticin edustusjoukkueeseen, mutta vietti suuren osan ajastaan vaihtopenkillä.
Helmikuussa 2004 Maloney sai pahan ristisidevamman. Hän palasi loppuvuodesta 2004 ja pelasi vain yhden ottelun koko kaudella. Vuonna 2005 manageri Gordon Strachan vaihtoi Maloneyn pelipaikan hyökkääjästä vasemmaksi keskikenttäpelaajaksi. Hänen peliesityksensä saivat kehuja joukkuetovereilta, faneilta sekä toimittajilta sinä vuonna ja hän sai SPFA:n pelaajien vuoden pelaaja- ja Vuoden nuoren pelaajan -palkinnot, joita kukaan ei ollut aiemmin voittanut samana vuonna. Maloney voitti myös Celticin Kannattajien vuoden pelaaja -palkinnon ja Pelaajien vuoden pelaaja -palkinnon.
Maloneyn sopimus päättyi vuoden 2006 lopussa ja Celtic tarjosi hänelle jatkosopimusta. Sopimusneuvottelut jatkuivat kuukausia, mutta osapuolet eivät päässeet yksimielisyyteen. Lopulta Maloney siirtyi Aston Villaan yhden miljoonan punnan siirtosummalla.
Kaikkiaan Maloney pelasi Celticissä 139 ottelua ja teki niissä 37 maalia.
Seurajoukkueura > Aston Villa

Maloney allekirjoitti sopimuksen Aston Villaan tammikuussa 2007 juuri ennen siirtoikkunan sulkeutumista. Hän pelasi ensimmäisen ottelunsa Villassa helmikuussa 2007 2-0 tappioon päättyneessä ottelussa Readingiä vastaan. Huhtikuussa 2007 Maloney teki ensimmäisen Villa-maalinsa ja auttoi joukkueensa voittoon Manchester Citystä.
Maloneyllä oli ongelmia sopeutua Aston Villaan. Hän paransi ajan mittaan otteitaan, mutta kärsi samalla koti-ikävästä. Hän auttoi kahdella maalillaan Villan 4-4 tasapeliin Chelsea vastaan Stamford Bridgella 26. joulukuuta 2007, mutta sen jälkeen Maloney ei pelannut montaakaan ottelua. Loppukauden otteluissa hän esiintyi ainoastaan vaihtopelaajana ja kevään aikana hän ilmaisi halunsa palata takaisin Skotlantiin.
Seurajoukkueura > Paluu Celticiin

Elokuussa 2008 Celtic ilmoitti hankkineensa Maloneyn kolmen miljoonan punnan siirtosummalla ja tehneensä hän kanssaan neljän vuoden sopimuksen. Maloney valittiin ottelun parhaaksi pelaajaksi Falkirkiä vastaan 3-0 voittoon päättyneessä paluuottelussaan.
Maajoukkueura

Maloney pelasi Skotlannin alle 21-vuotiaiden maajoukkueessa 20 ottelua ja teki 6 maalia. Aikuisten maajoukkueessa hän esiintyi ensimmäisen kerran 8. lokakuuta 2005 Valko-Venäjää vastaan. Kaikkiaan hän pelasi 47 A-maaottelua ja teki niissä seitsemän maalia.
Käännös suomeksi
Sindbad Merenkulkija

Sindbadin viides matka. Gustave Dorén Tuhannen ja yhden yön tarinoiden kuvitusta vuodelta 1865.
Sindbad Merenkulkija (joskus myös Sinbad) on fiktiivinen arabialainen merimies, jonka monista matkoista ja seikkailuista kerrotaan satukokoelmassa Tuhannen ja yhden yön tarinat. Sindbadin matkoista kertovat sadut pohjautuvat osittain Lähi-idän merimiesten kokemuksiin, osittain antiikin Kreikan sekä Intian ja Persian taruperinteeseen.
Sindbad teki yhteensä seitsemän merimatkaa, joista yksi suuntautui "Madagaskarina" tunnetulle saarelle. Kun portugalilaiset tutkimusmatkailijat löysivät Madagaskarin saaren, he uskoivat sen olevan sama kuin sadussa kuvattu. On kuitenkin epäselvää, onko näillä saarilla mitään muuta yhteistä kuin nimi. Ainakin kahdella matkallaan Sindbad myös kohtasi Rok-linnun.
Ali Baban ja Aladdinin ohella Sindbad on yksi tunnetuimmista Tuhannen ja yhden yön tarinoiden päähenkilöistä.
Sinbadista on tehty useita elokuvia, kuten Kippari-Kalle ja Sindbad merenkulkija (1936), Sinbad merenkävijä (1947), Sinbadin uudet seikkailut (1958), Sindbad contro i sette saraceni (1964), Sinbad, merten sankari (1973), Sinbad Merenkulkija (1974), Sinbad - merenkävijä (1976), Sinbad ja tiikerinsilmä (1977) sekä Sinbad of the Seven Seas (1989). Lisäksi Sindbadista on tehty vuonna 2003 piirroselokuva Sinbad – seitsemän meren sankari. Animaatiossa Sinbad yrittää hankkia takaisin Rauhankirjan, jonka jumalatar Eris varasti.
Sinaia

| Sinaia |
| --- | --- |
 Sinaian kaupungintalo
 vaakuna
 Sinaia
 Koordinaatit: 45°39′0″N, 21°36′0″E 
Valtio:  Romania
Piirikunta:  Prahova
Hallinto:  
 – Pormestari:  Vlad Gheorghe Oprea
Väkiluku (2011):  10 410
Aikavyöhyke:  UTC+2
 – Kesäaika:  UTC+3
 
 www.primariasinaia.ro 
Infobox OKVirheellinen NIMI-arvo: 
Sinaia on kaupunki Romaniassa, Prahovan piirikunnassa lähellä Transilvanian rajaa, 60 km Ploieștista pohjoiseen ja 50 km Brașovista etelään. Kaupungin asukasluku oli 10 410 vuonna 2011.
Peleșin linna
Etelä-Karpaateilla, Bucegi-vuoriston juurella sijaitseva Sinaia on suosittu matkailukohde hienojen vuoristomaisemiensa ja hyvän ilmastonsa ansiosta. Sinaia on saanut nimensä kaupungissa sijaitsevasta luostarista, joka puolestaan on nimetty Siinaivuoren mukaan.
Vuonna 1866 Romanian ruhtinas Kaarle I vieraili luostarissa ja ihastui paikkaan niin kovasti, että rakennutti sinne Peleșin linnan, joka toimi Romanian kuninkaiden kesäresidenssinä monarkian lakkauttamiseen saakka 1947. Linna on kaupungin tärkein nähtävyys.
Aiheesta muualla

Kuvia tai muita tiedostoja aiheesta Sinaia Wikimedia Commonsissa
Sotkanlinna

Sotkanlinnan rauniot
Sotkanlinna on Nokian Hauroisissa Harakkakallio-nimisen mäen laella sijaitseva rautakautinen kalmisto, jonne on luultavasti haudattu ihmisiä läheisestä Liukuslahden ympärillä sijainneesta rautakautisesta asutuksesta. Sotkanlinnan todettiin olevan rautakautinen kalmisto, kun vuonna 1948 inventoinnin yhteydessä mäeltä löydettiin pala palanutta luuta. 1990-luvulla alueella suoritettiin useita kaivauksia, joitten esinelöytöjen perusteella Sotkanlinnan käyttöaika voitiin ajoittaa merovingiajan lopulta viikinkiajan alkuun. Nykyään alue on kaavoitettu muinaismuistokohteeksi. Kohteen koordinaatit ovat N 61° 27.190 E 023° 29.900.
Sinaloa

| Sinaloa (Estado Libre y Soberano de Sinaloa) |
| --- | --- |
 Lippu:  Vaakuna
 Sinaloan sijainti Meksikossa
Valtio:  Meksiko
Osavaltio:  Sinaloa
Liittynyt Meksikoon:  1830
Järjestys:  20.
Hallinto:  
 – hallinnollinen keskus:  Culiacán
 – suurin kaupunki:  Culiacán
 – Kuvernööri:  
 – Senaattorit:  
Pinta-ala:  57 377 km²
Väkiluku (2020):  3 026 943
 – väestötiheys:  51,6 as./km²
Lyhenteet:  
 – postitunnus:  80-82
 – ISO 3166:  MX-SIN
 
sinaloa.gob.mx
Sinaloa on osavaltio Meksikossa. Se sijaitsee Meksikon länsiosassa,  Tyynenmeren rannalla. Osavaltion asukasluku on noin kolme miljoonaa (2020) ja pinta-ala 57 377 neliökilometriä. Osavaltion pääkaupunki on Culiacan. Muita suuria kaupunkeja ovat Mazatlán ja Los Mochis.
Sinaloan länsireuna on rannikkotasankoa, itäreuna vuoristoa. Näiden välissä on laaksojen ja kukkuloiden vyöhyke. Joet virtaavat osavaltion poikki Sierra Madren vuoristosta Kalifornianlahteen, suurimmat niistä ovat Fuerte ja Sinaloa.
Sinaloan talouden perusta on maatalous, joka perustuu keinokasteluun. Sen turvin osavaltio on Meksikon johtava riisin ja vihannesten tuottaja.
Osavaltiolla on pitkä historia huumeiden kauttakulkupaikkana: Mazatlán on Meksikon suurin Tyynenmeren puoleinen satama, ja sen kautta on kulkenut niin oopiumia Kiinasta kuin kokaiinia Kolumbiasta.
Aiheesta muualla

Kuvia tai muita tiedostoja aiheesta Sinaloa Wikimedia Commonsissa
Serhi Rebrov

| 0 | 1 | 2 |
| --- | --- | --- |

Henkilötiedot
Koko nimi: Serhi Stanislavovytš Rebrov
Syntymäaika: 6. maaliskuuta 1974 (ikä 50)
Syntymäpaikka: Horlivka, Donetsk, Ukrainan SNT, Neuvostoliitto
Pelipaikka: hyökkääjä
Pituus: 171 senttimetriä
Lempinimi: Radiohead
Seura
Seura:  Ukraina
Tehtävä: Päävalmentaja
Seurat
| Vuodet | Seura | O (M) |
| 1991–1992 1992–2000 2000–2002 2002–2004 2004–2005 2005–2008 2008–2009 |  Šah’tar Donetsk  Dynamo Kiova  Tottenham Hotspur  Fenerbahçe  West Ham United  Dynamo Kiova  Rubin Kazan | 026 (12) 189 (93) 060 (10) 038 0(4) 027 0(1) 052 (20)  016 0(3) |
Maajoukkue
| 1993–1995 1992–2009 |  Ukraina U-21  Ukraina | 17 (7) 75 (15) |
Valmennusura
2009–2010 2010–2014 2010–2011 2014–2017 2017–2018 2018–2021 2021–2023 2023–:  Dynamo Kiova II  Dynamo Kiova (apuv.)  Ukraina (apuv.)  Dynamo Kiova  Al-Ahli  Ferencváros  Al Ain  Ukraina
 Seurajoukkueuran tilastot kattavat vain kansalliset sarjat, päivitetty 15.9.2008.  Maajoukkueuran tilastot päivitetty 10.9.2008.
Serhi Stanislavovytš Rebrov (ukr. Сергій Станіславович Ребров, s. 6. maaliskuuta 1974 Horlivka, Donetskin alue, Ukrainan SNT, Neuvostoliitto) on ukrainalainen jalkapallovalmentaja ja entinen hyökkääjä. Kesäkuusta 2023 lähtien hän on toiminut Ukrainan jalkapallomaajoukkueen päävalmentajana.
Ura pelaajana

Rebrov aloitti ammattilaisuransa Šah’tar Donetskissa kaudella 1990–1991. Elokuussa 1992 hän siirtyi Kiovan Dynamoon. Vuosina 1992–2000 hän teki 94 maalia 192 Ukrainan mestaruussarjan ottelussa ja 18 maalia 35 cup-ottelussa. Rebrov pelasi 1999 Mestarien liigassa, jolloin Dynamo hävisi Bayern Münchenille välierissä.
Kesäkuussa 2000 Rebrov siirtyi 11 miljoonan euron summalla Tottenham Hotspuriin. Hän ei kuitenkaan vakiinnuttanut pelipaikkaansa ja pelasi lainassa Fenerbahçessa ja West Ham Unitedissa. Monien muiden Valeri Lobanovskyn kurinalaista pelitapaa noudattaneiden Dynamo-pelaajien tavoin myöskään Rebrov ei kyennyt tekemään lopullista läpimurtoa kansainvälisillä kentillä ja palasi kotimaahansa. Kesäkuussa 2005 hän solmi kaksivuotisen (+ yksi optiovuosi) sopimuksen Dynamo Kiovan kanssa. Rebrov lopetti uransa FK Rubin Kazanissa, jossa pelasi kausina 2008–2009.
Ura pelaajana > Meriitit pelaajana

Ukrainan mestaruus (9): 1993 – 1999, 2000, 2007
Ukrainan cup (7): 1993, 1996, 1998, 1999, 2000, 2006, 2007
Ukrainan supercup: 2006
Turkin mestaruus: 2004
Venäjän mestaruus: 2008, 2009
Ukrainan vuoden jalkapalloilija (2): 1996, 1998